CELEX: 62013CN0614
Language: hu
Date: 2013-11-27 00:00:00
Title: C-614/13. P. sz. ügy: A Törvényszék (negyedik tanács) T-378/10. sz., Masco Corp. és társai kontra Európai Bizottság ügyben 2013. szeptember 16-án hozott ítélete ellen a Masco Corp., a Hansgrohe AG, a Hansgrohe Deutschland Vertriebs GmbH, a Hansgrohe Handelsgesellschaft mbH, a Hansgrohe SA/NV, a Hansgrohe BV, a Hansgrohe SARL, a Hansgrohe Srl, a Hüppe GmbH, a Hüppe GmbH, a Hüppe Belgium SA (NV) és a Hüppe BVáltal 2013. november 27-én benyújtott fellebbezés

25.1.2014   
            
            
               HU
            
            
               Az Európai Unió Hivatalos Lapja
            
            
               C 24/14
            
         A Törvényszék (negyedik tanács) T-378/10. sz., Masco Corp. és társai kontra Európai Bizottság ügyben 2013. szeptember 16-án hozott ítélete ellen a Masco Corp., a Hansgrohe AG, a Hansgrohe Deutschland Vertriebs GmbH, a Hansgrohe Handelsgesellschaft mbH, a Hansgrohe SA/NV, a Hansgrohe BV, a Hansgrohe SARL, a Hansgrohe Srl, a Hüppe GmbH, a Hüppe GmbH, a Hüppe Belgium SA (NV) és a Hüppe BVáltal 2013. november 27-én benyújtott fellebbezés
   (C-614/13. P. sz. ügy)
   2014/C 24/26
   Az eljárás nyelve: angol
   
      Felek
   
   
      Fellebbezők: Masco Corp., Hansgrohe AG, Hansgrohe Deutschland Vertriebs GmbH, Hansgrohe Handelsgesellschaft mbH, Hansgrohe SA/NV, Hansgrohe BV, Hansgrohe SARL, Hansgrohe Srl, Hüppe GmbH, Hüppe GmbH, Hüppe Belgium SA (NV), Hüppe BV (képviselők: D. Schroeder Rechtsanwalt, S. Heinz Rechtsanwältin, J. Temple Lang Solicitor)
   
      A másik fél az eljárásban: Európai Bizottság
   
      A fellebbezők kérelmei
   
   A fellebbezők azt kérik, hogy a Bíróság:
   
               —
            
            
               helyezze hatályon kívül a Törvényszék T-378/10. sz. ügyben hozott ítéletét annyiban, amennyiben az elutasítja a COMP/39.092 — „fürdőszobai szerelvények és felszerelések”-ügyben 2010. június 23-án hozott bizottsági határozat 1. cikkének annyiban való megsemmisítése iránti kérelmüket, amennyiben az megállapítja, hogy a fellebbezők „a fürdőszobai szerelvények és felszerelések ágazatában” folyamatos megállapodásban, illetve összehangolt magatartásban vettek részt;
            
         
               —
            
            
               semmisítse meg a COMP/39.092 — „fürdőszobai szerelvények és felszerelések”-ügyben 2010. június 23-án hozott bizottsági határozatot annyiban, amennyiben az megállapítja, hogy a fellebbezők „a fürdőszobai szerelvények és felszerelések ágazatában” folyamatos megállapodásban, illetve összehangolt magatartásban vettek részt;
            
         
               —
            
            
               a Bizottságot kötelezze a fellebbezők ezen üggyel összefüggésben felmerült jogi és egyéb költségeinek viselésére; és
            
         
               —
            
            
               hozzon meg minden olyan egyéb intézkedést, amelyet e Bíróság megfelelőnek tart.
            
         
      Jogalapok és fontosabb érvek
   
   A fellebbezés két jogalapot tartalmaz.
   Az első jogalap azon alapul, hogy a Törvényszék tévesen alkalmazta a jogot, mivel nyilvánvalóan eltorzította a bizonyítékokat, és tévesen alkalmazta a jogi tesztet annak megállapításakor, hogy a fellebbezők a kerámiaárukra kiterjedő egységes és összetett jogsértésben vettek részt.
   A második jogalap azon alapul, hogy a Törvényszék tévesen alkalmazta a jogot, mivel nem indokolta meg megfelelően a megállapításait.